Султон Усмонов

Султон Усмонов (зод. 11 июли 1958) — коргардон ва ҳунарпешаи маъруфи тоҷик, Ҳунарпешаи шоистаи Тоҷикистон. Саркоргардони Театри давлатии академӣ-драмавии ба номи Абулқосим Лоҳутӣ (аз соли 2018).

 Зиндагинома 
Султон Усмонов 11 июли соли 1958 ба дунё омадааст. Хатмкардаи шуъбаи актёрии Донишкадаи санъати Тоҷикистон ва факултаи коргардонии Донишкадаи давлатии санъати театрии Россия (ГИТИС, Москва) мебошад.

 Фаъолияти ҳунарӣ 
Ӯ дар театрҳои мухталифи кишвар, аз ҷумла Театри опера ва балет, Театри драмаи русии ба номи Маяковский ва Театри ҷавонон фаъолият кардааст. Тӯли 10 сол дар Театри давлатии академии тамошобини ҷавони шаҳри Алматӣ (Қазоқистон) ба ҳайси коргардон кор намудааст.

Соли 2018 саркоргардони Театри Лоҳутӣ таъин гардид.

 Намоишномаҳои машҳур: 
 «Рустам ва Суҳроб» (Шоҳҷоизаи ҷашнвораи «Фаҷр», Эрон);
 «Фирдавсӣ» (Гран-прии «Парасту-2019»);
 «Пораабри сафеди Чингизхон» (Ҷойи аввал, «Парасту-2023»);
 «Калигула» (А. Камю).

 Ҷоизаҳо 
 Ҳунарпешаи шоистаи Тоҷикистон;
 Шоҳҷоизаи Ҷашнвораи байналмилалии «Фаҷр» (Эрон, 2009).

 Эзоҳ 

Гурӯҳ:Ҳунарпешагони Тоҷикистон
Гурӯҳ:Коргардони Тоҷикистон
Гурӯҳ:Зодагони Тоҷикистон
Гурӯҳ:Зодагони соли 1958